Goude bezañ savet skridoù awenet gant e veajoù a-dreuz ar bed en e dorkad danevelloù kentañ e teu an aozer en-dro de vro chenidik. Lechiet eo an danevelloù-mañ e Menez Are hag en e drowardroioù, panevet div, unan war harzoù Kanada-USA hag unan all en India. Buhez meneziz, dezho o doare, e fin ar chantved diwezhañ, o vont; trabas-didrabas, gant o zammig-buhez. Choantoù, poanioù, stourmoù, kontet war ton ar fent hag ar mousfent. Ganet eo bet Lan Tangi e 1951 e Karanteg (Bro-Leon) ha desavet e Menez Are gant e dud-kozh. Skrivet en deus un torkad barzhonegoù Mousafir e 1997 (priz Langleiz 1998 hag Imram 2001). Ul levr danevelloù Da Goulz an Avaloù (2001), skridoù ul levr luchskeudennoù gant Gilles Pouliquen, Menez Are (2003). Ur pezh-choari evit ar radio Alo, alo, amañ Job (2007), choariet gant Strollad Kastell. O labourat er gevelouri Roudour, e Karaez, emañ o chom er Fouilhez.